Alfa Romeo (Formula 1)

L**[[Alfa Romeo]]** avi partecipatu ô Campiunatu munniali di Formula 1 a cchìu riprese, sia comu scudìria custruttrici ca comu furnitrici di mutura, dâ  ô .

## Storia

### I staggiuni 1950 e 1951

Ntô  u pilota talianu Nino Farina vincìu l'edizzioni inaugurali dû Campiunatu munniali di Formula 1 ncapu na Alfa Romeo 158 suvralimintata. Puru l'edizzioni succìssiva dû Campiunatu fu vinciutu da l'Alfa Romeo, cu l'argentinu Juan Manuel Fangio ncapu na 159.

U primu annu l'Alfa Romeo vincìu 6 Gran Premi su 7, duminannu a staggiuni piazzannu 'n classifica nnè primi tri pusizzioni i sò piloti di punta: oltri ô vincituri Nino Farina si distinsìru puru Juan Manuel Fangio, ca vinciu 3 gari, e Luigi Fagioli. Foru nfastiditi sultantu occasionalmenti da Alberto Ascari ncapu a Ferrari, ca si classificò quintu, e da lu francisi Louis Rosier cu la Talbot-Lago, arrivatu quartu. 
Ntô secunnu Campiunatu dû Munnu l'Alfa Romeo vinciu 4 Gran Premi su 8, cu Juan Manuel Fangio assìcutatu 'n classifica da lu ferrarista Alberto Ascari e da l'avutri alfisti Froilan González e Nino Farina.

A vittura da secunna staggiuni di Formula 1, a 159, era na evuluzzioni dâ 158 cu nu cumprissuri a dui stadi. I muturi di li dui vitturi eranu assai putenti rispettu a la cilindrata ca avevanu; pì esempiu u prupulsuri di la 159 avia na putenza di circa 420 bhp ma, essennu tutti e dui accussì spinti, eranu caratterizzati da nu avutu cunsumu i carburanti. Chiddu dâ 159 era, nfatti, di 170 litri ogni 100 km.

L'Alfa Romeo partecipò a chisti campiunati cu funni assai bassi, usannu tecnologia e matìriali pre-bellici. Pì esempiu, a squadra vinciu i dui campiunati usannu sulu novi monoblocchi, tutti custruiti prima dâ secunna guerra munniali.

Ntô 1952 l'IRI, l'ente pubblicu ca era prupritariu di l'Alfa Romeo, dicisi di ritirari a scudìria da la Formula 1 a causa di la crìscenti cuncurrenza di l'avutri scudìrii, 'n particulari a Ferrari. U Guvernu talianu, infatti, si rifiutò di destinari funni pì la custusa prugettazioni dû novu mudellu di vittura.

### U pirìudu di li furnituri di mutura (1961-1979)
L'Alfa Romeo turnò 'n Formula 1 nnà prima parti di li anni sissanta, furnennu ad alcuni scudìrii minuri u muturi. U prupulsuri era nu quattru cilindri 'n linea e fu muntatu su vitturi LDS, Cooper e De Tomaso.

Nnò decenniu succissivu l'Alfa Romeo si riprupusi comu furnitrici di mutura. Ntô  e ntô  offrì nu V8 dìrivatu da chiddu nstallatu ncapu a Tipu 33. Nnà prima staggiuni fu muntato ncapu a McLaren guidata da Andrea De Adamich, mentri nnà staggiuni succìssiva fu nstallatu su na March cunnutta da lu stissu pilota. 'N entrambi i casi l'esperienza fu fallimintari, vistu ca spissu i monopostu manco si qualificavanu a li gari.

Succìssivamenti Bernie Ecclestone, prupritariu dâ Brabham, fici nu accordu cu l'Alfa Romeo pì la fornitura di mutura dâ  ô . I prupulsuri, pruggìttati da Carlo Chiti, eranu boxer a 12 cilindri e producevanu na putenza di 510 bhp contru i 465&nbsp;bhp di l'onniprisenti Cosworth DFV. A configurazioni dû muturi era però cumplicata. Nfatti, sulu pì cancìari i cannili u prupulsuri andava livatu. N'avutru difettu ca avia era u cunsumu di carburanti; pì ovviari a chistu eranu nstallati quattru serbatoi da 214 L. Inoltre, i mutura Alfa Romeo eranu assai granni. Infatti, i sempri cchìu arditi pruggetti di Gordon Murray, comu a Brabham BT46 ca vinciu dui gari ntô , foru na parziali rispusta a la sfida cunsistenti ntô prudurri nu tilaru lìggeru e aerudinamicu ca si adattassi a li granni muturi Alfa Romeo. Quannu però l'effettu suolu addivintò mpurtanti nnà prugettazioni di li monopostu dû , fu chiaru ca i bassi e larghi prupulsuri interferivanu cu lu flussu d'aria incanalatu nnè tunnel sutta a vittura. Chisti cunnutti eranu nìcissari a criari l'effettu Venturi, u quali ammùttava u veiculu versu u suolu. Pì richiesta di Murray, ntô  l'Alfa Romeo pruggittò e prudussi 'n suli tri misi nu muturi V12 cchìu strittu. Però puru chistu prupulsuri fu caratterizzatu da n'avutu cunsumu di carburanti e da lu fattu di essìri inaffidabbili.

### U ritornu 'n Formula 1 comu custrutturi (1979-1985)

Ntô 1977 iniziò a prugettazioni di la vittura pì lu ritornu di l'Alfa Romeo 'n Formula 1 comu custrutturi. A scelta fu pigghìatu su prissioni di Carlo Chiti, e lu studiu pì la nova monopostu fu affidatu a l'Autodelta. A vittura era l'177, ca debuttò ô Gran Premiu dû Belgio dû 1979. Quinni ntô  l'Alfa Romeo partecipò ô campiunatu cu dui ruoli, comu furnitrici di mutura pì la Brabham, e comu Scudìria custruttrici. A 177 fu guidata da Bruno Giacomelli, ca utilizzò a vittura sia ntô Gran Premiu dû Belgio ca 'n chiddu di Francia. U mudellu succìssivu, a 179, ca circava di sfruttari megghìu l'effettu suolu, era spintu da nu novu prupulsuri. Esordì ô Gran Premiu di Monza u stissu annu. 'N chista occasioni ci fu l'ultima apparizioni di la 177, cu ô vulanti Vittorio Brambilla. Nnè succìssivi staggiuni l'Alfa Romeo partecipò ô campiunatu currennu cu li vitturi 182, 183T, 184T e 185T.

Chistu pirìodu 'n Formula 1 fu scarsu di successi, nfatti i monopostu Alfa Romeo nun vincìeru mancu nu Gran Premiu. Tra i risultati di rilievu ci foru dui pole position, i giri ô cumannu di Bruno Giacomelli ô Gran Premiu di li Stati Uniti dâ Mèrica dû 1980 prima dû ritiru pì prubblemi elettrici, tri terzi posti, dui secunni posti e nu giru viluci. U migghiuri piazzamentu di la scudìria fu nu 6º postu ntô campiunatu custrutturi dû . Ntô  a scudìria fu a tutti li effetti affidata a la Euroracing, cu li mutura ca foru furniti da la Autodelta. L'ultima staggiuni di l'Alfa Romeo ntô campiunatu di Formula 1 comu custrutturi fu ntô .

A scudìria fu coinvolta 'n na sciagura. U sò pilota Patrick Depailler arristò uccisu duranti i test pì lu Gran Premiu di Girmania dû 1980 ô Hockenheimring. Avutri piloti di rilievo ca guidarunu monopostu Alfa Romeo 'n chistu pìriodu foru Andrea De Cesaris, Mario Andretti e Riccardo Patrese.

### U secunnu pìriodu di fornitura di mutura (1983-1988)
L'Alfa Romeo fornì mutura a la Osella, nica scudìria di scarsu successu, dâ  ô : chisti prupulsuri foru sia aspirati (1983) ca suvralimintati (1984-1987). All'iniziu di la cullaburazziuni l'Alfa Romeo offrì a la scudìria puru supportu tecnicu; nfatti a monopostu FA 1/F dû  era basata ncapu a 183T di l'annu pricirenti, e lu primu tilaru ca fu usatu avutru nun era ca nu *chassis* di la 183T rielabburatu. Tutti li vìtturi Osella seguenti finu ô mudellu FA 1/I dû 1988 traevanu uriggini da li monopostu Alfa Romeo. Ntô , l'ultima staggiuni cu mutura turbu, a dirigenza Alfa Romeo era cuntrariata pì la pubblicitati nigativa gìnirata da li scarsi risultati di la Osella, accussì proibì a chist'ultima l'usu dû nomu Alfa Romeo. 'N chistu modu, i mutura muntati ntô 1988 foru canusciuti semplicementi comu “Osella V8”. A la fini di la staggiuni l'accordu finiu, punennu fini a la partecipazioni di l'Alfa Romeo nnà Formula 1.

Ntô  l'Alfa Romeo stipulò nu accordu cu la Ligier pì la furnitura di mutura. Nu prupulsuri biturbu a quattru cilindri 'n linea da 1500 cm³ di cilindrata prugìttatu da Gianni Tonti fu pruvatu da René Arnoux su na Ligier JS29. Quannu a FIAT acquistò l'Alfa Romeo u cuntrattu fu annullatu, adducennu tra li mutivazioni puru i laminteli di Arnoux su li prestaziuni di mutura. A Ligier fu quinni custretta a usari nu muturi BMW M12/13 pì l'intera staggiuni.

Ntô 1985 l'Alfa Romeo iniziò u prugettu di nu muturi V10 aspiratu, quinni 'n anticipu rispettu a li reguli 'n tempu picca avissìru vietatu i mutura turbu. Denominatu Alfa Romeo V1035, era dìstinatu pì monopostu Ligier e fu u primu muturi V10 di Formula 1 mudernu, prestu secuitu da prupulsuri analoghi fabbricati da la Honda e da la Renault. Nnà sò prima virsioni, chistu muturi da 3,5 L pruducìa 583 bhp di putenza, mentri l'ultima dû 1986 avia 620&nbsp;bhp a 13300 giri ô minutu. A cooperazioni cu la Scudìria francisi nun ebbi secuito, e lu prupulsuri fu dispunibbili pì la serii “ProCar”. 
Ntô 1988 L'Alfa Romeo cumprò a Brabham cu l'intentu di custruiri nu tilaru pì la nova serie supracitata, e l'autuvittura sviluppata fu na 164 a cui fu nstallatu u V10 di dìrivazioni Formula 1. Chista virsioni dû mudellu eni canusciuta comu 164 ProCar (o Brabham BT57), e fu dìstinata a cumpitizioni spìciali di supportu pì i Gran Premi di Formula 1.

## I risultati cumpleti 'n Formula 1

1 U Campiunatu Custrutturi nun esisteva prima dû 

2 Guida condivisa

## Voci correlate
* Alfa Romeo

## Àutri pruggetti